**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 14.12.2019, ora 08.00 – 15.12.2019, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 15.12.2019, ora 07.00**

**RÂURI**

Debitele au fost, în general, staționare, exceptând cursul mijlociu al Argeşului, cursurile mijlocii şi inferioare ale Jiului şi Ialomiţei şi bazinul inferior al Oltului, unde au fost în ușoară creștere prin propagare.

Formaţiunile de gheaţă (gheaţă la maluri, izolat pod de gheață) prezente pe râurile din Transilvania, nordul Munteniei și Moldova au fost în diminuare, restrângere şi eliminare.

Debitele se situează, în general, la valori cuprinse între 30-100% din mediile multianuale lunare, mai mici (sub 30% din normalele lunare) pe: Iza, Mara, Tur, Crasna, Crişul Alb, Crişul Negru, Barcău, Bega Veche, Timiş, Moraviţa, Caraş, Rm. Sărat, Bârlad, Jijia, pe cursul Jiului, pe Motru, unii afluenţi ai Someșului (Sălăuţa, Şieu, Bistriţa, Ilişua, Lonea, Fizeş, Lăpuş, Cavnic), ai Mureșului (Luţ, Comlod, Feernic, Vișa, Secaș, Ampoi, Râul Mare) şi Oltului (Ghimbăşel, Turcu, Hârtibaciu, Cerna).

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi, în general, staţionare, exceptând cursurile inferioare ale Jiului, Oltului, Argeşului şi Ialomiţei, unde vor fi în creştere prin propagare.

Formaţiunile de gheaţă (gheaţă la maluri, izolat pod de gheață) existente vor fi în restrângere, diminuare şi eliminare.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în ţară (secţiunea Baziaş) în intervalul 14.12.2019 – 15.12.2019 a fost în scădere, având valoarea de 4000 m3/s, sub media multianuală a lunii decembrie (5200 m3/s).

În aval de Porţile de Fier, debitele au fost în creştere la Gruia şi în scădere pe sectorul Calafat – Tulcea.

Debitul la intrarea în ţară (secţiunea Baziaş) va fi în scădere (3900 m3/s).

În aval de Porţile de Fier, debitele vor fi staţionare la Gruia şi în scădere pe sectorul Calafat – Tulcea.

**2.** **Situația meteorologică în intervalul 14.12.2019, ora 08.00 – 15.12.2019, ora 06.00**

**ÎN ŢARĂ**

Valorile termice au fost mult mai ridicate decât mediile multianuale. Cerul a prezentat înnorări temporare și a plouat și sub formă de aversă în Maramureș, Crișana, Transilvania și local în rest. La munte precipitațiile au fost mixte, iar la altitudini mari au predominat ninsorile. Vântul a suflat slab și moderat, cu intensificări pe crestele montane, cu viteze la rafală de 80...100 km/h, viscolind ninsoarea, dar local și la cote mai reduse și în sudul Banatului. Stratul de zăpadă, prezent în zona de munte măsura la ora 20 până la 62 cm (Bâlea Lac). Temperaturile maxime s-au încadrat între 4 grade la Darabani și 16 grade la Oltenița, Fetești, Cernavodă și Hârșova, iar la ora 06.00 se înregistrau valori termice cuprinse între -1 grad la Jimbolia și Târgu Logrești și 10 grade la Sulina. Pe arii restrânse în Moldova, Muntenia și Dobrogea dimineața a fost ceață, izolat persistentă pe parcursul zilei, iar spre sfârșitul intervalului și în Banat.

**LA BUCUREŞTI**

Vremea a fost în general închisă. În prima parte a zilei a fost ceață, iar noaptea trecător în unele cartiere a plouat slab. Vântul a suflat slab până la moderat. Temperatura maximă a fost de 10 grade la toate stațiile, iar la ora 06.00 se înregistrau 6 grade la Filaret și Băneasa și 7 grade la Afumați.

**3. Prognoza meteorologică în intervalul 15.12.2019, ora 08.00 – 16.12.2019, ora 08.00**

**ÎN ŢARĂ**

Valorile termice, în special cele diurne, vor fi mai ridicate decât în mod caracteristic acestei date, în toate regiunile. Cerul va fi variabil, cu înnorări temporare, dar probabilitate de ploaie scăzută. În zonele joase, pe arii relativ restrânse, cu precădere dimineața și noaptea, se va forma ceață. Vântul va sufla slab și moderat, cu intensificări pe crestele montane, unde temporar va spulbera zăpada. Temperaturile maxime se vor încadra între 4 și 14 grade, iar cele minime între -10 grade în estul Transilvaniei și în jur de 7 grade în Dealurile de Vest și pe litoral.

**LA BUCUREŞTI**

Valorile termice diurne se vor situa peste cele caracteristice datei. Cerul va fi variabil, cu unele înnorări și condiții de ceață. Vântul va sufla slab și moderat. Temperatura maximă se va situa în jurul valorii de 11 grade, iar cea minimă va fi de 0...2 grade, mai scăzută în zona preorășenească.

1. ***CALITATEA APELOR***

Nu s-au înregistrat evenimente deosebite.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului şi vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Menționăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE